ቅድም ኢሉ ሰብ ብብዝሒ ማስክ ይጥቀም፣ ኢዱ ይሕጸብ፣ ሳኒታይዘር'ውን እናተጠቐመ ርሕቐቱ ይሕሊ ነይሩ፤ ናይ ኢድ ሰላምታ ነውሪ ኮይኑ ነይሩ። ሕዚ ግን ኩሉ ነገር ናብቲ ዝነበሮ ተመሊሱ። መንግስቲ ዝህቦ ምኽሪ ዕሽሽ ዝብል ሰብ ውሑድ ኣይኮነን" ኢሉ። ብደረጃ ዓለም ኣብዚ ሰሙን ኣብ ውሽጢ ኣርባዕተ መዓልቲ ጥራሕ መልከፍቲ እዚ ቫይረስ ብሓደ ሚሊየን ክውስኽ ተራእዩ፤ ልዕሊ 16 ሚሊዮን በጺሑ ኣሎ። ሳይንሳዊ መጽናዕታት፡ ኮሮናቫይረስ ቀታሊ ተላባዲ ሕማም ከም ዝኾነ ክገልጹ እንከለው፡ ሕዚ'ውን ግን ብዙሓት ሰባት ግጉይ ርድኢት ኣለዎም። ንኣብነት ኣብ ኬንያ "ኣቱም ሰብ፡ ኣነስ ብኮሮናቫይረስ ተለኺፈ ኣለኹ" ኢልኩም ብወግዒ እንተተዛሪብኩም፡ 'ሓሳዊ፤ መንግስቲ ክፈልጠካ ስለ ዝደለኻ ድዩ?'
